
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2015 M. GRUODŽIO 31 D. ĮSAKYMO NR. 3D-971 „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS „RIZIKOS VALDYMAS“ VEIKLOS SRITIES „PASĖLIŲ, GYVŪNŲ IR AUGALŲ DRAUDIMO ĮMOKOS“, SUSIJUSIOS SU ŪKINIŲ GYVŪNŲ DRAUDIMO ĮMOKŲ KOMPENSAVIMU, ĮGYVENDINIMO TAISYKLIŲ PATVIRTINIMO“
PAKEITIMO

2022 m. balandžio 12 d. Nr. 3D-248
Vilnius


. P a k e i č i u Lietuvos Respublikos žemės ūkio ministro 2015 m. gruodžio 31 d. įsakymą Nr. 3D-971 „Dėl Lietuvos kaimo plėtros 2014–2020 m. programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisyklių patvirtinimo“:
. Pakeičiu preambulę ir ją išdėstau taip:
„Vadovaudamasi Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 9.2 ir 9.10 papunkčiais, Lietuvos Respublikos Vyriausybės 2014 m. liepos 22 d. nutarimu Nr. 722 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos kaimo plėtros 2014–2020 metų programos įgyvendinimą, paskyrimo“, atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, su visais pakeitimais, 2014 m. liepos 17 d. Komisijos įgyvendinimo reglamentą (ES) Nr. 808/2014, kuriuo nustatomos Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, taikymo taisyklės, su visais pakeitimais, 2014 m. kovo 11 d. Komisijos deleguotąjį reglamentą (ES) Nr. 807/2014, kuriuo papildomas Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, ir nustatomos pereinamojo laikotarpio nuostatos, su visais pakeitimais, 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006, su visais pakeitimais, Lietuvos kaimo plėtros 2014–2020 metų programą, patvirtintą Europos Komisijos 2015 m. vasario 13 d. sprendimu Nr. C(2015)842, ir siekdama, kad būtų efektyviai panaudotos Europos žemės ūkio fondo kaimo plėtrai lėšos,“.
. Pakeičiu nurodytu įsakymu patvirtintas Lietuvos kaimo plėtros 2014–2020 m. programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisykles:
. Pakeičiu 22.1.1 papunktį ir jį išdėstau taip:
„. tuo atveju, kai perkamų ūkinių gyvūnų draudimo paslaugų vertė yra mažesnė nei 58 000 Eur:
. draudimo sutarčiai sudaryti kartu su paraiška turi pateikti ne mažiau kaip tris skirtingų draudimo įmonių komercinius pasiūlymus su lygiaverčiais paslaugų teikimo sąlygas apibūdinančiais techniniais parametrais. Jeigu apklausęs ne mažiau kaip tris ūkinius gyvūnus draudžiančias draudimo įmones pareiškėjas negavo trijų komercinių pasiūlymų, jis turi pateikti atsisakiusios drausti ūkinius gyvūnus draudimo įmonės informaciją apie nesutikimą suteikti šią paslaugą. Tuo atveju, jei draudimo įmonė nesuteikė tokios informacijos, pareiškėjas turi pateikti įrodymą, kad buvo kreiptasi į draudimo įmonę dėl pasiūlymo pateikimo;
. komerciniame pasiūlyme turi būti nurodyti pagrindines technines savybes apibūdinantys techniniai parametrai: draudžiamo ūkinio gyvūno rūšis ir grupė, draudžiamoji rizika – tik ūkinių gyvūnų užkrečiamosios ligos, draudimo įmoka (Eur), draudimo suma (Eur);
. pirkimai vertinami pagal mažiausią draudimo įmokos už kompensuojamą riziką sumą (Eur);
. draudimo sutartyje nurodyta draudimo įmoka (Eur) ir draudimo suma (Eur) turi atitikti draudimo įmonės komerciniame pasiūlyme nurodytą draudimo įmoką (Eur) ir draudimo sumą (Eur), atitinkamai;“.
. Pakeičiu 41.1 papunktį ir jį išdėstau taip:
„. apie priimtą sprendimą informuoja pareiškėjus per 10 darbo dienų nuo sprendimo priėmimo registruotu laišku arba el. paštu. Pranešime apie skiriamą paramą privalo būti nurodyta, kad šią paramą iš dalies finansuoja EŽŪFKP, apskaičiuotas paramos sumos dydis, nurodant, kad tokio dydžio paramos suma bus išmokama tuo atveju, jei draudimo sutartis per jos galiojimo laikotarpį nebus keičiama ar nutraukta ir bus tenkinamos kitos paramos skyrimo sąlygos, ir skiriamo avanso dydis. Kartu su pranešimu apie skiriamą paramą paramos gavėjui pateikiama Ūkinių gyvūnų draudimo įmokų kompensavimo pažymos kopija. Kartu Draudimo sutarties keitimo arba nutraukimo atveju apie perskaičiuotą paramos sumos dydį savivaldybė informuoja Taisyklių 58 punkte nustatyta tvarka. Pranešimuose apie priimtą sprendimą neskirti paramos privalo būti nurodyti sprendimo priėmimo pagrindai ir sprendimo apskundimo tvarka;“.
. Pakeičiu 3 priedo V skyrių ir jį išdėstau taip:
„. 
(pažymima (ženklu „X“), kurie dokumentai  pateikiami, ir  nurodomas pateikiamų dokumentų lapų skaičius).
Eil. Nr.	Dokumento pavadinimas	Pažymėti X	Lapų skaičius
1.	Paramos paraišką pasirašiusio ir (arba) pateikusio savivaldybei asmens įgaliojimų patvirtinimo dokumentas (teikiama, jeigu paramos paraišką pasirašo ir pateikia pareiškėjo įgaliotas asmuo)	|_|	|__|__|
2.	Draudimo sutartis	|_|	|__|__|
3.	Draudimo paslaugos pirkimo ataskaitiniai (įskaitant pretenzijas, jei tokių buvo gauta) dokumentai	|_|	|__|__|
4. 	Kiti dokumentai (įrašyti)	|_|	|__|__|“.


. N u s t a t a u, kad šis įsakymas yra taikomas po jo įsigaliojimo pateiktoms paraiškoms.



Žemės ūkio ministras	Kęstutis Navickas

